CELEX: 62010CA0038
Language: fi
Date: 2012-09-06 00:00:00
Title: Asia C-38/10: Unionin tuomioistuimen tuomio (neljäs jaosto) 6.9.2012 — Euroopan komissio v. Portugalin tasavalta (Jäsenyysvelvoitteiden noudattamatta jättäminen — SEUT 49 artikla — Verolainsäädäntö — Verotuksellisen kotipaikan siirto — Varojen siirto — Välittömästi maksettava maastapoistumisvero)

17.11.2012   
            
            
               FI
            
            
               Euroopan unionin virallinen lehti
            
            
               C 355/2
            
         Unionin tuomioistuimen tuomio (neljäs jaosto) 6.9.2012 — Euroopan komissio v. Portugalin tasavalta
   (Asia C-38/10) (1)
   
   (Jäsenyysvelvoitteiden noudattamatta jättäminen - SEUT 49 artikla - Verolainsäädäntö - Verotuksellisen kotipaikan siirto - Varojen siirto - Välittömästi maksettava maastapoistumisvero)
   2012/C 355/02
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: R. Lyal, G. Braga da Cruz ja P. Guerra e Andrade)
   
      Vastaaja: Portugalin tasavalta (asiamiehet: L. Inez Fernandes ja J. Menezes Leitão)
   
      Väliintulijat, jotka tukevat vastaajan vaatimuksia: Tanskan kuningaskunta (asiamies: C. Vang), Saksan liittotasavalta (asiamiehet: C. Blaschke ja K. Petersen), Espanjan kuningaskunta (asiamiehet: M. Muñoz Pérez ja A. Rubio González), Ranskan tasavalta (asiamiehet: G. de Bergues ja N. Rouam), Alankomaiden kuningaskunta (asiamiehet: C. Wissels ja M. de Ree), Suomen tasavalta (asiamies: J. Heliskoski), Ruotsin kuningaskunta (asiamiehet: A. Falk ja S. Johannesson) sekä Ison-Britannian ja Pohjois-Irlannin yhdistynyt kuningaskunta (asiamiehet: S. Hathaway ja A. Robinson)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 49 artiklan ja ETA 31 artiklan rikkominen — Verosäännökset, joiden nojalla yritysten, joilla ei ole enää verotuksellista kotipaikkaa Portugalissa tai jotka siirtävät varansa toiseen valtioon, on maksettava välittömästi maastapoistumisvero
   
      Tuomiolauselma
   
   
               1)
            
            
               Portugalin tasavalta ei ole noudattanut SEUT 49 artiklan mukaisia velvoitteitaan, koska se on antanut ja pitänyt voimassa oikeushenkilöiden tuloverosta annetun Portugalin lain (Código do Imposto sobre o Rendimento das Pessoas Colectivas) 76 A ja 76 B §:n, joita sovelletaan, kun portugalilainen yhtiö siirtää sääntömääräisen kotipaikkansa ja tosiasiallisen johtonsa toiseen jäsenvaltioon tai kun ulkomainen yhtiö siirtää Portugalissa sijaitsevaan kiinteään toimipaikkaan liittyvät varat kokonaisuudessaan tai osittain Portugalista toiseen jäsenvaltioon, ja joiden mukaan sen tilikauden, jonka aikana verotettava tapahtuma on tapahtunut, veron perusteeseen sisältyvät kaikki kyseessä oleviin varoihin liittyvät piilevät arvonnousut mutta ei puhtaasti kotimaisiin toimenpiteisiin liittyviä piileviä arvonnousuja.
            
         
               2)
            
            
               Kanne hylätään muilta osin.
            
         
               3)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 80, 27.3.2010.